Мөфти Камил хәзрәт Сәмигуллин “ЗаБег.РФ” йөгерешендә 10 чакрым араны 56 минутта узды 

	Бүген, Зөлхиҗҗә аеның 12-нче көнендә (2-нче августта), бөтен ил буйлап дөньядагы иң күпсанлы йөгерүчеләр катнашындагы "ЗаБег.РФ" йөгереше узды. Әлеге чарада Татарстан башкаласы да читтә калмады. Йөгерергә теләүчеләр алдан теркәлү узып, “Ак Барс Арена” стадионына килде һәм стартка кузгалды. Махсус кием һәм тамгалар белән йөгерү дистанциясенә Татарстан мөфтие Камил хәзрәт Сәмигуллин да кузгалды. Ул 10 км аралыкта көчен сынады һәм яхшы нәтиҗә күрсәтеп, дистанцияне 56 минут эчендә йөгереп узды.	 Әйтергә кирәк, “ЗаБег.РФ” йөгереше, 2017 һәм 2018 елларда, катнашучылар саны һәм аларның уртача тизлеге нәтиҗәләре буенча, Россиянең йөгереш башкаласы исеменә иреште. Камил хәзрәт Сәмигуллиннан тыш, чарада республикабызның бүтән хәзрәтләре дә катнашты.  
	---	
Татарстан Диния нәзарәте

	№ --- | 02.08.2020	


